2. ΠΡΟΕΔΡΙΚΟΝ ΔΙΑΤΑΓΜΑ της 7/15 Φεβρ. 1929 Περί συστάσεως γραφείου ενθαρρύνσεως της εις Ελλάδα καθόλου ξένων επισκεπτών κτλ. Το ανωτέρω Π.Δ/μα ως και το Π.Δ. 29 Αυγ./15 Σεπτ. 1929 (κατωτ. αριθ. 3) εξεδόθησαν δυνάμει του άρθρ. 13 του Ν.Δ. 2/16 Νοεμ. 1923 (Τόμ. 14 σελ. 66) ως τούτο είχε τροποποιηθή υπό του άρθρ. 3 Ν. 3762 της 10/16 Ιαν. 1929 (τόμ. 14 σελ. 70). Συνιστώμεν γραφείον ενθαρρύνσεως της εις Ελλάδα καθόδου ξένων επισκεπτών. Το γραφείον τούτο υπό το όνομα "TURIST TRAVEL BUREAU" (Γραφείον Περιηγήσεων) θα ιδρεύη εν Ουασιγκτώνι παρά τω εκεί λειτουργούντι Γραφείω Τύπου "HELLENIC INFORMATION BUREAU" και θα έχη ως σκοπόν την δια δημοσιευμάτων ή άλλων καταλλήλων μέσων ενθάρρυσιν προς επίσκεψιν της Ελλάδος, την παροχήν σχετικών πληροφοριών, είτε εις ιδιώτας, είτε εις οργανώσεις Ελληνικάς και ξένας, μεθ' ων θα ευρίσκεται εν συνεννοήσει. Το γραφείον θα παρέχη και πάσαν χρήσιμον πληροφορίαν αφορώσαν το εν Αμερική Ελληνικόν εμπόριον και την κατανάλωσιν των Ελληνικών προϊόντων, είτε εις τας εν Αμερική οργανώσεις, είτε εις τα εν Ελλάδι Εμπορικά Επιμελητήρια, δυνάμενον να προβαίνη και εις την οργάνωσιν κινητών εκθέσεων Ελληνικών προϊόντων ανά τας πόλεις των Ηνωμένων Πολιτειών της Αμερικής. 